આ અંગેની વધુ માહિતી જોવામાં આવે તો, ઠાસરા તાલુકામાં અને ગળતેશ્વર તાલુકામાં ઠેર-ઠેર ગેરકાયદે નાની બેંસીઓની હાટડીઓ ખુલી ગઈ છે. વનવિભાગના અધિકારીઓની મિલીભગતથી ચાલતી હાટડીઓના કારણે લાકડાના મોટા વેપારીઓને ભારે નુકશાન થઇ રહ્યું છે. બંન્ને તાલુકામાંથી ગેરકાયદે વૃક્ષો પણ કાપવામાં આવે છે. જે વૃક્ષોનું રાત્રીના સમયે કટીંગ કરીને બારોબાર વાહનોમાં ભરીને સગેવગે કરતા હોય છે. જેના કારણે સરકારને પણ ભારે નુકશાન થાય છે. છતાંય આવા અસામાજિક તત્વોને વન વિભાગના સ્થાનિક આર.એફ.ઓ દ્વારા કેમ સાચવવામાં આવે છે તે સમજાતું નથી. મોટા બેંચાવાળા વેપારીએ વારંવાર મૌખિક રજૂઆત કરી છે છતાં પણ કોઇ જ પગલાં ન ભરાતા અનેક શંકા કુશંકાઓ સેવાઇ રહી છે. આવી પ્રવૃત્તિને અટકાવવા માટે ઉચ્ચઅધિકારી દ્વારા આકસ્મિક મુલાકાત લેવામાં આવે તો તમામ પ્રકરણ બહાર આવી શકે તેમ છે.